OpenLLM-France/wikimedia huggingface dataset:
# Tyrannochthonius gnomus

Tyrannochthonius gnomus és una espècie d'aràcnid de l'ordre Pseudoscorpionida de la família Chthoniidae.
Es troba de forma endèmica a Alabama (Estats Units).

## Referències

* ↑ «Texas A&M University». Arxivat de l'original el 2014-10-13. [Consulta: 28 novembre 2016].
# Hazan

Hazan (en hebreu חַזָּן, 'ħazzān'; en jiddisch: khazn; en judeocastellà: hassan) és el nom de la persona que guia els cants a la sinagoga. A més de cantar, porta l'ordre dels resos i canta els cants litúrgics com els piyutim, pizmonim, bakashot, i les zemirot. És per tant, un músic i un clergue jueu que ajuda a la congregació en la pregària jueva.
* Amar Rabbi Elazar
* El hazan Meyer Kanewsky l'any 1919 en el passatge Berakhot (Talmud).

## Xalíah Tsibbur

La persona que dirigeix la congregació en les pregàries públiques rep el nom de xalíah tsibbur (que en hebreu vol dir emissari jueu legal de la congregació. La llei jueva (halacà) restringeix aquest paper a un jueu adult.
Hi ha moltes regles sobre com un hazan ha de prestar els seus serveis, però en les fonts rabíniques clàssiques no està previst que rebi una remuneració.
Encara que tradicionalment un hazan sempre era de sexe masculí, actualment també ho pot ser una dona en tots els tipus de judaisme escepte en el judaisme ortodox.

## Estatus professional

El paper dels hazzanim (plural en hebreu de hazzan) com una professió respectada a temps complet ha esdevingut una realitat en els segles propers. Després del període de la Il·lustració, quan les accions europees van donar plena ciutadania i drets civils als jueus, els hazzanim van ser acceptats pels governs com a clergues de la mateixa manera que van acceptar els rabins. En els Estats Units, els hazzanim també oficiaven matrimonis.
El curriculum dels estudiants inclou, però no es limita a:
* Llengua hebrea: modern, bíblic (Torà) i litúrgic (Siddur)
* Nusach (tradició litúrgica)
* Lleis i tradicions pertanyent al servei de pregària jueva
* Història i contingut del siddur
* Teoria de la música
* Tocar un instrument, ormalment el piano o la guitarra
* Tècnica del cant
* Cantil·lació
* Direcció de cors
* Història jueva
* Tanakh (Bíblia jueva)
* Història de la música jueva
* Ocupació pastoral i consells
* Teologia

## Bibliogràfia

* «Cantor and cantorial music». A: Geoffrey Wigoder. The New Encyclopedia of Judaism. New York University Press, 2002. ISBN 0-8147-9388-6.

## Referències

* ↑ jewishencyclopedia.com [Consulta: 2012-07-09] ].
* 1 2 «The Cantor». My Jewish Learning. Arxivat de l'original el 2010-09-27. [Consulta: 9 juliol 2012].
* ↑ «Betty Robbins | Jewish Women's Archive». Jwa.org. [Consulta: 9 juliol 2012].

## Enllaços externs

* Jewishencyclopedia.com (anglès)
# Arístocles de Pèrgam

Arístocles de Pèrgam (en grec Άριστοκλῆς) va ser un sofista i retòric grec que va viure en temps dels emperadors Trajà i Hadrià. Va estudiar filosofia peripatètica, però més tard va optar per la retòrica i va viatjar a Roma on era deixeble d'Herodes Àtic. Allà va prendre el nom de Tiberius Claudius Aristokles. Va ser membre del Senat romà i va arribar a ser escollit cònsol suffectus.
Després va tornar a Pèrgam i es va dedicar a l'ensenyament. Entre els anys 166 i 177, Frínic de Bitínia li va dedicar diversos llibres de la seva Praeparatio Sophistica. Arístocles va viure fins a una edat avançada i va morir al voltant de l'any 180. Va escriure també cinc llibres sobre retòrica, declamacions i epístoles.

## Notes

* ↑ Normalment els magistrats romans eren elegits per un període d'un any. No obstant això, si un magistrat jubilat o mort abans del final del seu any al càrrec, tenia un "suffectus" (de sufficere, "créixer") un substitut seleccionat. En l'època de la República romana, aquesta situació era rara.

## Referències

* ↑ Inscripcions d'Olimpia 462. (Traducció al català per Pere Villalba en Google Llibres
* ↑ Aristocles a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 302

## Bibliografia

* Simone Follet: Aristoclès de Pergame. In: Richard Goulet (Hrsg.): Dictionnaire des philosophes antiques, Capítol 1, CNRS, Paris 1989, ISBN 2-222-04042-6, pàgs. 384–385
* Ewen L. Bowie: Aristokles [4]. en: "Der Neue Pauly" (DNP). Band 1, Metzler, Stuttgart 1996, ISBN 3-476-01471-1, pàgs. 1111
* Walter de Gruyter: Aufstieg und Niedergang der römischen Welt: Geschichte und Kultur Roms im Spiegel der neueren Forschung, Berlín, Nova York 1972 ,pàg 219, «Enllaç».
# Cal Rei (Caldes de Malavella)

Cal Rei és una masia situada als afores del nucli urbà de Caldes de Malavella (Selva), just passada la urbanització es va fer al voltant de la masia de Can Solà Gros i que porta el seu nom. És una obra inclosa en l'Inventari del Patrimoni Arquitectònic de Catalunya.

## Descripció

Presenta una estructura de dues plantes i la teulada a dos nivells amb els vessants inclinats als laterals amb ràfec de doble filera format per una filera de rajols formant un fris de dents de serra i una filera de rajols plans. Les obertures de portes i finestres són quadrangulars amb llinda monolítica, tot i que en el segon pis, just sobre la porta d'entrada s'han conservat unes finestretes gòtiques trevolades que formarien part de l'edifici originari. A la llinda monolítica de la porta d'entrada es conserva la inscripció 17 ANTONI POCH 88. En aquest moment, el 1788, és quan l'edifici originari del segle xv fou reformat, concedint-li gran part de l'aspecte actual, ja que als anys '90 del segle XX l'edifici tornaria a ser reformat, aquesta vegada alçant un pis nou al costat dret, de manera que la teulada quedaria a dos nivells. A la façana principal hi ha un rellotge de sol pintat, amb xifres romanes i una inscripció a la part inferior amb el nom de la casa, Cal Rei, flanquejada per dues corones reials. Al costat de l'edifici, diverses construccions que en el seu moment tingueren ús remader i agrícola, i un garatge.

## Referències

* 1 2 3 4 5 6 «Cal Rei». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 octubre 2014].
# Francisco de Amberes

Francisco de Amberes, va ser un pintor del segle XV i xvi, nascut segons Ceán Bermúdez a Toledo.
Artista a penes conegut si no és pels seus treballs a la Catedral de Toledo, consta la seva participació junt amb Juan de Borgoña i d'altres a la policromia del seu retaule Major de la catedral de Toledo, feina conclosa el 1504. Per les mateixes dates va executar deu petites pintures per a la seva custòdia. Se li atribueixen les pintures del retaule de la capella de la Concepció. Ceán Bermúdez, creient-lo també escultor, li va atribuir la talla el 1507 junt amb Petit Juan de Brussel·les dels escuts d'armes i d'altres adorns que són als frisos i sobre la porta de la sala capitular d'hivern, en els que la seva participació va haver de limitar-se al policromat, com havia fet amb els àngels i escuts d'armes del banc del retaule, obra de Copín d'Holanda i Petit Juan. El 1508 el Capítol li va encarregar les pintures del retaule de la capella mossàrab.

## Referències

* Ceán Bermúdez, Juan Agustín, Diccionario histórico de los más ilustres profesores de las Bellas Artes en España, 1800
* Fernández Collado, Ángel, La catedral de Toledo en el siglo XVI. Vida, arte y personas, Toledo, 1998, Diputación Provincial, ISBN 84-87100-56-2
# Ochterlony

Ochterlony és una vall al sud-oest de les muntanyes Nilgiris a l'estat de Tamil Nadu, districte de Nilgiris. La vall va ser explorada pel coronel James Ochterlony el 1844-1845 i va agafar el seu nom. A la vall es van crear al segle xix nombroses plantacions de cafè, quina i te.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Anortosita amb foids

L'anortosita amb foids o també anortosita foïdífera és una varietat d'anortosita que conté una petita proporció de feldspatoide (menys d'un 10%). Modalment és definida al camp 10 del diagrama QAPF.

## Referències

* ↑ «Anortosita foidífera». Diccionari de geologia. [Consulta: 9 novembre 2017].
# Hazara

«Hazara» té aquests significats:
* Hazara, individu del poble dels hazares de parla persa que viu al centre de l'Afganistan (regió d'Hazarajat) i al nord-oest del Pakistan
* Districte d'Hazara, antic districte del Pakistan
* Divisió d'Hazara, antiga entitat administrativa del Pakistan
* País Hazara o Hazarajat, regió del centre de l'Afganistan habitada pels hazares
# Attica (Nova York)

Attica és una població dels Estats Units a l'estat de Nova York. Segons el cens del 2000 tenia 2.597 habitants.

## Demografia

Segons el cens del 2000, Attica tenia 2.597 habitants, 1.072 habitatges, i 709 famílies. La densitat de població era de 596,8 habitants/km².
Dels 1.072 habitatges en un 33,1% hi vivien nens de menys de 18 anys, en un 49,3% hi vivien parelles casades, en un 13,1% dones solteres, i en un 33,8% no eren unitats familiars. En el 29,8% dels habitatges hi vivien persones soles l'11,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 3.
Per edats la població es repartia de la següent manera: un 25,8% tenia menys de 18 anys, un 8,9% entre 18 i 24, un 29,8% entre 25 i 44, un 21,9% de 45 a 60 i un 13,6% 65 anys o més.
L'edat mediana era de 36 anys. Per cada 100 dones de 18 o més anys hi havia 91,8 homes.
La renda mediana per habitatge era de 40.234 $ i la renda mediana per família de 47.049 $. Els homes tenien una renda mediana de 35.729 $ mentre que les dones 22.007 $. La renda per capita de la població era de 18.732 $. Entorn del 6,9% de les famílies i el 9,9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Attica». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Attica». American Fact Finder. Oficina del Cens dels Estats Units, 12-01-2010.
# Campionats del món de ciclocròs de 1953

Els Campionats del món de ciclocròs de 1953 foren la quarta edició dels mundials de la modalitat de ciclocròs i es disputaren el 8 de març de 1953 a Oñati, País Basc. La competició consistí en una única cursa masculina.

## Resultats

| Prova | Or | Or | Plata | Plata | Bronze | Bronze |
| Cursa elit masculina | Roger Rondeaux França | 1h 00′ 22″ | Gilbert Bauvin França | + 54″ | André Dufraisse França | + 2′ 00″ |

## Classificació de la prova masculina elit

| Pos. | Ciclista | País | Temps |
| | Roger Rondeaux | França | 1h 00′ 22″ |
| | Gilbert Bauvin | França | + 0′ 54″ |
| | André Dufraisse | França | + 2′ 00″ |
| 4 | Hans Bieri | Suïssa | + 2' 45" |
| 5 | Joaquim Filba | Espanya | + 2' 55" |
| 6 | Pierre Jodet | França | + 3' 02" |
| 7 | Julián Aguirrezabal | Espanya | + 3' 08" |
| 8 | Alex Close | Bèlgica | + 3' 35" |
| 9 | Johny Goedert | Luxemburg | + 4' 05" |
| 10 | Roger De Clercq | Bèlgica | + 4' 45" |

## Medaller

| Posició | País | Or | Plata | Bronze | Total |
| 1 | França | 1 | 1 | 1 | 3 |

## Referències

* Web de l'UCI
* Resultats a les-sports.info
# Telmatoscopus seguyi

Telmatoscopus seguyi és una espècie d'insecte dípter pertanyent a la família dels psicòdids que es troba a Europa: França.

## Referències

* ↑ Eaton, A. E., 1904. New Genera of European Psychodidae. Entomologist's Monthly Magazine. 40:55-59.
* ↑ uBio (anglès)
* 1 2 Vaillant, F., 1990. Les diptères Psychodidae dendrolimnobiontes du sud-est de la France et leur microendémisme. Annales de la Société Entomologique de France. 26:371-379.
* 1 2 Catalogue of Life (anglès)
* ↑ uBio (anglès)
* ↑ Muséum National d'Histoire Naturelle, 2003-2012 (francès)
* ↑ TELA INSECTA - Le réseau de l'entomologie Francophone Arxivat 2016-03-03 a Wayback Machine. (francès)
* ↑ Global Species Arxivat 2016-03-03 a Wayback Machine. (anglès)
* ↑ PESI (anglès)
* ↑ Fauna Europaea Arxivat 2016-03-03 a Wayback Machine. (anglès)

## Bibliografia

* Ježek, J., 1989. Contribution to the taxonomy of the genus Telmatoscopus Eat. (Diptera, Psychodidae). Acta Musei Nationalis Pragae. 44B:75-104.

## Enllaços externs

* ION (anglès)
* BioLib (anglès)
# Nizinka

Nizinka (en rus: Низинка) és un poble del krai de Krasnoiarsk, a Rússia, que en el cens del 2010 tenia 102 habitants. Pertany al districte de Zaoziorni.

## Referències

* ↑ Топокарты ГГЦ
* ↑ Список населенных мест Сибирского края. Том II. Округа Северо-Восточной Сибири. Новосибирск. 1929
# Anorthosis Famagusta FC

L'Anorthosis Famagusta FC (en grec modern: Ανόρθωση Αμμοχώστου Anorthosi Ammochostou) és un club de futbol i voleibol xipriota de la ciutat de Famagusta, actualment instal·lat a Làrnaca.

## Història

El club va ser fundat a Famagusta el 30 de gener de 1911. Després de la invasió turca de Xipre el 1974 el club s'establí a Làrnaca.
L'actual estadi del club és l'estadi Antonis Papadopoulos, construït el 1986 a Làrnaca. Porta el nom d'una persona que ajudà al club en diversos moments difícils. Fins al 1974 el club jugà a l'estadi GSE (Gymnastic Club Evagoras), que estava a la ciutat de Famagusta.

## Palmarès
### Futbol

* Lliga xipriota de futbol (13): 1950, 1957, 1958, 1960, 1962, 1963,1995, 1997, 1998, 1999, 2000, 2005, 2008
* Copa xipriota de futbol (10): 1949, 1959, 1962, 1964, 1971, 1975, 1998, 2002, 2003, 2007
* Supercopa xipriota de futbol (7): |1962, 1964, 1995, 1998, 1999, 2000, 2007

### Voleibol masculí

* Lliga xipriota (17): 1973, 1975, 1977, 1978, 1982, 1986, 1987, 1988, 1989, 1993, 1994, 1995, 1996, 1997, 2005, 2007, 2008
* Copa xipriota (14): 1975, 1978, 1980, 1986, 1987, 1988, 1989, 1991, 1993, 1994, 1995, 1997, 1998, 2005
* Supercopa xipriota (6): 1993, 1994, 1995, 1996, 2004, 2005

### Voleibol femení

* Lliga xipriota (3): 2002, 2004, 2005.
* Copa xipriota (2): 2004,2008
* Supercopa xipriota (4): 1993, 1994, 2002, 2005.

### Handbol femení

* Lliga xipriota (3): 1999, 2000, 2001
* Copa xipriota (3): 1999, 2000, 2001
* Supercopa xipriota (2): 1999, 2000

## Referències

* ↑ «Xipre hails Anorthosis' achievement». www.fifa.com, 28-08-2008. Arxivat de l'original el 2008-10-05. [Consulta: 29 agost 2008].

## Enllaços externs

* Web oficial Arxivat 2008-10-24 a Wayback Machine.
* Secció de voleibol
* Web af-fc.com
* Anorthosis.net
* Web en anglès Arxivat 2008-05-13 a Wayback Machine.
# Gurasimmu

Gurasimmu fou un territori arameu de Babilònia de situació indeterminada. Chavales el situa prop d'Ur. Els seus habitants s'esmenten com a Gurasimmai. El país apareix regit per un tal Balat-su de nom babiloni, el que indicaria una barreja entre babilonis i arameus. El territori va estar en constant revolta a partir del segon terç del segle vii aC. En una carta de Kudurru al rei Assurbanipal referida a la revolta de Babilònia sota Shamashshumaukin (669-647 aC) i que el país de Gurasimmu s'hi havia afegit; aquesta carta estaria escrita el 650 aC o 649 aC.

## Referències

* ↑ Mark Chavalas, Mesopotamia and the Bible Arxivat 2012-08-26 a Wayback Machine.
# Atemptat d'Istanbul de desembre de 2016

La nit del 10 de desembre de 2016, dues explosions causades per un cotxe bomba i un atac suicida al barri de Beşiktaş d'Istanbul van matar 44 persones i en feriren altres 155. Dels 38 morts, 30 n'eren policies turcs. L'atac va ser reivindicat l'endemà pel grup Falcons de la Llibertat del Kurdistan.
El doble atac va tindre lloc després d'un partit de futbol entre el Beşiktaş i Bursaspor, que es va celebrar en l'estadi Vodafone Arena en el districte de Beşiktaş.

## Referències

* 1 2 «İstanbul'da Vodafone Arena'da şiddetli 2 patlama: Yaralılar var». Cumhuriyet. [Consulta: 10 desembre 2016].
* ↑ Margaret Coker. «At Least 38 Dead, 150 Wounded in Istanbul». Wall Street Journal, 11-12-2016.
* ↑ «Two blasts outside Istanbul stadium kill 29». Sky News [Consulta: 11 desembre 2016].
* ↑ http://edition.cnn.com/2016/12/11/europe/istanbul-explosions/
* ↑ «Vodafone Arena önünde patlamalar». Al Jazeera. Arxivat de l'original el 22 d’octubre 2018. [Consulta: 10 desembre 2016].
* ↑ «Son dakika haberi... İstanbul'da iki alçak saldırı! Çok sayıda şehit ve yaralı var». Hürriyet. [Consulta: 11 desembre 2016].
* ↑ «Una escissió del PKK reivindica l'atemptat al camp del Besiktas d'Istanbul». Vilaweb, 11-12-2016.
* ↑ «Explosión de carro bomba cerca del estadio de Estambul» (en castellà). El Comercio.
# Cal Toni Jaume

Cal Toni Jaume, era un mas desaparegut del vilatge de les Casetes del Congost, a Santa Eugènia del Congost, municipi de Tagamanent (Catalunya)
És una masia enderrocada a finals del segle xix quan s'obrí la carretera de Ribes, estava situada a les feixes de can Vila, mas de La Casa Nova. No s'han trobat imatges. Al llibre d'Enric Garcia-Pey, Tagamanent, noms de cases i de lloc, Ajuntament de Tagamanent, any 1998, es parla d'una antiga casa que situada a les feixes de can Vila. Quan s'obrí la carretera, va passar per sobre el seu antic emplaçament.

## Referències

* ↑ Garcia-Pey, Enric. Tagamanent, Noms de cases i de lloc. Ajuntament de Tagamanent, 1998, p. 62.
# Campionat internacional d'esgrima de 1931

El Campionat internacional d'esgrima de 1931 fou la novena edició de la competició que en l'actualitat es coneix com a Campionat del Món d'esgrima. Es va disputar a Viena.

## Resultats
### Resultats masculins

| Proves | Or | Plata | Bronze' |
| Floret individual | René Lemoine | Gustavo Marzi | John Emrys Lloyd |
| Floret per equips | ItàliaGiorgio Chiavacci Giulio Gaudini Gioacchino Guaragna Gustavo Marzi Ugo Pignotti Saverio Ragno | HongriaJános Hajdú Ottó Hatz Gusztáv Kálniczky György Piller József Rády Péter Tóth | Àustria Ernst Baylon Richard Brünner Kurt Ettinger Karl Hanisch Hans Lyon Karl Sudrich |
| Sabre individual | György Piller | Endre Kabos | Attila Petschauer |
| Sabre per equips | HongriaAladár Gerevich Gyula Glykais Sándor Gombos Endre Kabos Attila Petschauer György Piller | ItàliaRenato Anselmi Arturo De Vecchi Giulio Gaudini Gustavo Marzi Ugo Pignotti Emilio Salafia | Alemanya Erwin Casmir Julius Eisenecker August Heim Heinrich Moos |
| Espasa individual | Georges Buchard | Bernard Schmetz | Paul Rousset |
| Espasa per equips | ItàliaCarlo Agostoni Nino Bertolaia Giancarlo Cornaggia-Medici Renzo Minoli Saverio Ragno Franco Riccardi | França Jacques Coutrot Fernand Jourdant Louis Prat Paul Rousset Bernard Schmetz | Suècia Curt Dahlgren Gustaf Dyrssen Hans Granfelt Carl Gripenstedt Nils Hellsten Sven Thofelt |

### Resultats femenins

| Proves | Or | Plata | Bronze' |
| Floret individual | Helene Mayer | Erna Bogen-Bogáti | Ellen Preis |

## Medaller

| Posició | País | Or | Plata | Bronze | Total |
| 1 | Hongria | 2 | 3 | 1 | 6 |
| 2 | França | 2 | 2 | 1 | 5 |
| 3 | Itàlia | 2 | 2 | 0 | 4 |
| 4 | Alemanya | 1 | 0 | 1 | 2 |
| 5 | Àustria | 0 | 0 | 2 | 2 |
| 6 | Regne Unit | 0 | 0 | 1 | 1 |
| - | Suècia | 0 | 0 | 1 | 1 |
| TOTAL | TOTAL | 7 | 7 | 7 | 21 |

## Referències

* ↑ The Guinness Encyclopaedia of Sports Records & Results. Fencing World Championships, pages 165-167. Guinness Superlatives Ltd, 1987. ISBN 0-85112-492-5.
# Telmatoscopus sitapuri

Telmatoscopus sitapuri és una espècie d'insecte dípter pertanyent a la família dels psicòdids que es troba a Àsia: l'Índia.

## Referències

* ↑ Eaton, A. E., 1904. New Genera of European Psychodidae. Entomologist's Monthly Magazine. 40:55-59.
* ↑ uBio (anglès)
* 1 2 Ipe A., Kishore R., 1986. The Psychodidae from India. Memoirs of the School of Entomology (Agra). 10:1-151.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-04 a Wayback Machine. (anglès)

## Bibliografia

* Ježek, J., 1989. Contribution to the taxonomy of the genus Telmatoscopus Eat. (Diptera, Psychodidae). Acta Musei Nationalis Pragae. 44B:75-104.

## Enllaços externs

* ION (anglès)
# Andreu Bestard i Mas

Andreu Bestard i Mas (Santa Maria del Camí 1903-1992) va ser un pedagog, erudit i investigador de la història.

## Biografia

Son pare, Pere Bestard Canyelles era el propietari d'un negoci d'importació-exportació a Ponce (Puerto Rico). El seu oncle Andreu Bestard Canyelles l'any 1911 inaugurà la primera fàbrica d'electricitat de Santa Maria del Camí. Estudià magisteri a Palma. L'any 1932 va fer classes a Caimari. Exercí de mestre a Campanet durant dotze anys i a Santa Maria del Camí durant vint-i-vuit anys. Durant el temps que va ser batle de Santa Maria el seu germà Joan Bestard i Mas varen impulsar la creació de la Plaça Nova. Va ser regidor de Santa Maria del Camí del 1961 al 1966.

## Obra

Col·laborà a la revista "Cort" (1961-1966). Les seves col·laboracions en el "Butlletí de la Societat Arqueològica Lul·liana" tracten temes com les Germanies, la Casa de la Vila de Santa Maria del Camí, els bandejats i història local de Santa Maria, Valldemossa i Campanet. Cal destacar el seu treball sobre Bartomeu Pasqual i Arrom, autor d'unes Miscel·lànies. Col·laborà en el "Corpus de Toponímia de Mallorca" de Josep Mascaró Pasarius. A l'estil dels antics erudits va dur a terme una grans tasca de recollida de dades i transcripció de documents, centrada sobretot en la història local. Va utilitzar tècniques com la història oral i la fotografia, i s'ocupà dels glosats populars, la història de les cases, possessions i molins, la història familiar i el coneixement de l'evolució urbana.

## Referències

* ↑ «JOAN BESTARD, BATLE EN TEMPS DE GUERRA». Coanegra, 32, 01-10-1986, pàg. 18-19 [Consulta: 20 abril 2021].
* ↑ Bestard Darder, Joana Maria i Serrano Darder, Antònia Assaig biogràfic d'Andreu Bestard i Mas a:II Jornades d'estudis locals. Ajuntament de Santa Maria del Camí: 2000, p.231-238.
* ↑ Bestard Darder, Joana Maria Assaig bibliogràfic de les obres i treballs d'investigació d'Andreu Bestard i Mas a:II Jornades d'estudis locals. Ajuntament de Santa Maria del Camí: 2000, p.239-250.
# Hearts grow

Hearts Grow és un grup de música japonès sorgit a Motobu (Districte de Kunigami, Prefectura d'Okinawa). El seu primer single Grow!! que va realitzar la banda de manera independent va ser el 19 d'abril del 2006. El major debut del grup va ser el 18 d'octubre del mateix any, amb el single Road. El seu segon single Yura Yura va ser introduït com a cançó d'encapçalament a la sèrie japonesa Naruto; i amb Demashita! Powerpuff Girls Z la cançó del final.

## Membres de la banda

| Nom | Katakana | Instrument | Data d'aniversari |
| Haruna | ハルナ | Veu | 27 d'octubre de 1986 |
| Chiaki | チアキ | Teclat i veu | 23 d'octubre de 1986 |
| Natsumi | ナツミ | Guitarra | 24 de maig de 1986 |
| Shintarō | シンタロウ | Guitarra | 15 de febrer de 1987 |
| Yūsuke | ユウスケ | Baix | 17 de febrer de 1988 |
| Yūya | ユウヤ | Bateria | 26 de gener de 1987 |

## Discografia
### Singles

| Single | Coberta del Single | Títol | Cançons | Data d'edició |
| 1st | | Road | Road Red Skateboard (赤いスケボー, Akai Sukebō) Road (Instrumental) | 18 d'octubre del 2006 |
| 2nd | | ユラユラ Yura Yura | himawari (ユラユラ) Story (物語, Monogatari) Yura Yura (Instrumental) | 6 de desembre del 2006 |

## Enllaços externs

* Webs oficials:
* Ajisai Music Arxivat 2011-10-10 a Wayback Machine. (japonès)
* Hearts Grow (japonès)